འ་ཐུན་བཞི་ཚུན་ཆད་ཀྱི་རྣལ་འབྱོར་ལ་བརྩོན་པར་བྱེད་ཅིང་། རང་རང་གི་བློ་ནུས་དང་ཕན་
དབོན་པོ་དང་།
སེམས་དང་འཚམས་པར། སློབ་མ་དང་ཉིང་སློབ་ཏུ་གྱུར་པ་དག་ལ་བརྒྱུད་པ་འཛིན་དུ་འཇུག་པར་
ངེས་པས་སོ། །དཔེར་ན་དབུས་གཙང་གི་དགོན་ཕྲན་སོ་སོ་བའི་བླ་མ་དང་། བཤད་ཉན་པ་དང་།
ཡིད་རབ་ཏུ་གཞུངས་པ་གཞན་ཡང་མང་པོ་དག་ལྟ་ཅི་སྨོས། ཤྲཱི་ནཱ་ལེནྡྲ་རྐྱང་པའི་
ཉན་བཤད་པ་དུས་དེར་གསུང་ངག་གསན་པ་རྣམས་ཀྱིས་དེང་སང་ཡང་གསུང་ངག་གི་བརྒྱུད་པ་
བཟུང་ཞིང་། ཟླ་དུས་ཀྱི་མཆོད་པ་འབུལ་བར་མངོན་སུམ་གྱིས་གྲུབ་པ་བཞིན་ནོ། །དེ་ནས་
མཐར་ཕྱིན་པའི་དུས་ཀྱི་མཛད་པ་ལ། ངོ་མཚར་ཅན་དངོས་དང་། རྗེས་ཀྱི་མཛད་པ་རྣམས་ཇི་
ལྟར་གྲུབ་པའོ། །དང་པོ་ནི། སླར་ཡང་ཆོས་རྗེ་གུང་རུ་གཤེགས་རྗེས་སུ། ཤྲཱི་ནཱ་ལེནྡྲའི་གཙུག་
ལག་ཁང་གི་ཁྱམས་ཆེན་པོར་གསུང་ངག་རིན་པོ་ཆེ་ཡོངས་སུ་རྫོགས་པར་གསུངས་པ་གྲུབ་པའི་
ཉིན། མཆོད་གཏོར་རྒྱ་ཆེན་པོ་བཤམས། ཚོགས་པ་ལ་དགའ་སྟོན་དང་རྣམ་གཞག་མཛད།
མེ་ཏོག་གི་ཆར་ཆེན་པོ་བབས། བཀའ་ཞལ་མཛད་པ་ལ། རང་རེ་ཆོས་རྒྱ་ཆེར་འཆད་པ་ད་རེས་
ཡན་ཆོད་ཙམ་ཡིན། རྗེ་བཙུན་ས་སྐྱ་པའི་བསྟན་པ་ནི་ཨེ་ཝཾ་དང་འདི་གཉིས་སུ་དར་བ་དང་གནས་
པ་འདི་ཅིས་ཀྱང་གལ་ཆེ་བས། མཚན་ཉིད་ཐེག་པའི་རྣམ་གཞག་རྗེ་ཐམས་ཅད་མཁྱེན་པའི་
གསུང་འགྲོས་བཞིན་དུ། གཞན་ཕྱོགས་ཀྱི་གྲུབ་མཐའ་དང་མ་བསྲེས་པའི་འཆད་ཉན་མཛད་
དགོས། སྤྱིར་སྔགས་དང་། ཁྱད་པར་གསུང་ངག་རིན་པོ་ཆེ། རྗེ་རྡོ་རྗེ་འཆང་གི་གསུང་བགྲོས་
བཞིན་དུ་བཤད་ཉན་མཛད་ན། བསྟན་པ་སྤྱི་སྒོས་ལ་ཕན་ཞིང་། བྱིན་རླབས་ཆེ་ཞེས་གསུང་པ་
མཛད་ནས། དགུན་སྟོད་བྲག་དཀར་མོའི་གནས་ཉི་མ་དྲོ་ཞིང་ཆུ་འཇམ་པར་དགོངས་པ་ལ།
གྲོག་མཁར་བས་སྤྱན་དྲངས། གཙོ་བོར་ནི་གལ་ཆེ་བ་རེ་རེ་ཙམ་མ་གཏོགས་སྐུ་མཚམས་དམ་པོར་
བསྡམས་ཧོར་ཟླ་བཅུ་གཉིས་པ་དེའི་ཡར་ངོ་ལ་སྐུ་ཁམས་ཅུང་ཞིག་སྙེལ་ནས་ཞག་གསུམ་སོང་བ་
ལ། རྐོང་པོ་འཚོ་བྱེད་པས་ཕྱག་ཕྱི་བྱས་སྟེང་ཐོག་ཏུ་བྱོན། ཕྱོགས་བཅུར་གཟིགས་པ་ན། ནམ་
མཁའ་ལ་སྤྲིན་དང་། དུ་བ་དང་། ཉི་ཟླ་དང་གློག་ལ་སོགས་པ་མང་པོར་སྣང་བ་འདི། ལམ་གྱི་
321

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼མ༽
རྟགས་ཡིན་ནམ། ནམ་མཁའ་རང་ལ་ཡོད་པ་ཡིན་ནམ་གསུང་། ལམ་རྟགས་དེ་ཅི་ལས་འོང་པ་
ཡིན། ཞུས་པས། རླུང་སེམས་དབུ་མར་ཚུད་པ་ལས་འབྱུང་གསུང་། དེའི་རྗེས་ལ་ཅི་ཡོང་ཞུས་
པས། མི་འགྱུར་བའི་བདེ་བ་འབྱུང་གསུང་། གཟིམས་མལ་དུ་ཕེབས་ནས་དབོན་པོ་རྒྱལ་དོན་
གྱིས་ན་བཟའ་ཞུས་པའི་ཚེ། བླ་མ་སོ་སོའི་ན་བཟའ་རྙིང་པ་བྱིན་རླབས་ཀྱི་རྟེན་དུ་གནང་བ་རྣམས།
སོ་སོར་ངོས་བཟུང་ནས་དེ་བསོད་ནམས་འཕེལ་བའི་ན་བཟའ་ཡིན་པས་ཐོག་མར་སྒྲོན་ཅིག །
ཅེས་སྤྱན་སྔ་རིན་པོ་ཆེའི་ན་བཟའ་རྙིང་པ་དང་། དེ་བྱམས་དང་སྙིང་རྗེ་འཕེལ་བའི་ན་བཟའ་ཡིན་
པས་སྒྲོན་ཅིག་ཅེས་རྗེ་མུས་པའི་ན་བཟའ་དང་། དེ་ནི་མཆོག་ཏུ་མི་འགྱུར་པའི་བདེ་བ་བརྙེས་པའི་
ན་བཟའ་འོ། །ཞེས་རྗེ་རྡོ་རྗེ་འཆང་གི་སྣམ་སྦྱར་ལ་བྱིན་རླབས་ཞུ་བར་མཛད་དོ། །སྤྱིར་ཡ
གཟིམས་དཔོན་དོན་གྲུབ་པ་གསུང་དུས། རང་རེས་ལོ་བཞི་བཅུ་ཞེ་བགྲངས་ཀྱི་བར་ཕྱག་ཕྱི་
འབྲལ་མེད་དུ་བགྱིས་པ་ལ། ནང་དུ་ཡོན་ཏན་བརྙེས་ཚུལ་དང་། ལྷག་པའི་ལྷ་ཞལ་གཟིགས་
ཚུལ་ནི་འདི་འདྲ་ཡིན་ཞེས་གསལ་པོ་ཡེ་མི་གསུང་། ང་རང་གིས་མཐོང་ཐོས་ཀྱི་རྣམ་པ་ལ། སྔོན་ལོ་
སྦྲེལ་གྱི་སྒྲུབ་པ་ཐེངས་གསུམ་མཛད་པ་ལས། དང་པོ་གཉིས་ལ་བདེ་དགེས་ཀྱི་གྲངས་བསྙེན་
འབུམ་ཕྲག་རེ་དང༌། སྦྱིན་བསྲེག་ཁྲི་ཚོ་རེ་ཙམ་ཐེངས། དེ་སྐབས་སུ། ཡང་མིག་འཁྲུལ་བྱུང་
གསུང་པ་ཐེངས་མང་པོ་བྱུང༌། བསམ་ཚོད་ལ་ལྷག་པའི་ལྷ་རེ་རེ་ཙམ་གཟིགས་པ་ཡིན་ནམ་བསམ།
སྒྲུབ་པའི་རྟིང་མའི་དུས་སུ་གཏུམ་མོ་དང་ལུས་སྦྱོང་ལ་གཙོར་མཛད། སྔ་དྲོ་རེས་ཀྱིས་ཕྲིན་ལས་
སུམ་ཅུ་སོ་གཉིས་པོ་ཆ་ཚང་པ་རིམ་ཅན་དང་རིམ་མིན་གཉིས་ཀ་གྲུབ་རྗེས་བདེ་བས་བརྒྱལ་བའི་
རྣམ་པ་ཡུན་རིང་དུ་མཛད་ཀྱིན་འདུག །དེ་ལས་མ་སངས་ཀྱི་བར་དུ་གསོལ་ཇ་མི་བཞེས། འདི་
ལྟ་བུ་ཅི་ཡིན་ཞུས་པས། སེམས་གནས་པ་ན་ལུས་སེམས་ཤིན་ཏུ་སྦྱངས་པའི་བདེ་བ་ཞེས་ཟེར་བ་
དེ་ཡིན་ལས་ཆེ་གསུང༌། མཆོག་ཏུ་མི་འགྱུར་བའི་བདེ་ཆེན་བརྙེས་པ་ཡིན་ནམ་ཞུས་པས།
ལྟར་དུ་ཁས་མི་ལེན་གསུང་། ཡང་ཤངས་ཁྲག་མང་པོ་བབ་པའི་དུས་ཤིག་ཏུ། ཨ་ཀ་རུའི་སྤོས་
ཁྱེར་ཤོག་གསུང༌། — ཤངས་ལ་བདུག་པས། ནམ་མཁའི་ཐུབ་པ་གཙོ་འཁོར་ལ་ཕུལ་གསུང་།
གཟིགས་པ་ཡིན་ནམ་ཞུས་པས། མཐོང་བ་དོན་ལྡན་གྱི་བྲིས་སྐུ་དེ་ལ་འཁྲུལ་པ་རེད་གསུང་།
ཡང་ཕྱག་ཕྱི་ལ་འཁོད་པ་མང་པོ་ཞལ་འཆམ་པར། དཀར་པོ་རྒུར་གྱི་ཐང་དཀྱིལ་དུ་གཟིམས་གུར་
322

དཔལ་ལྡན་བླ་མ་དམ་པ་ཀུ་མ་ར་མ་ཏིའི་རྣམ་པར་ཐར་པ་ངོ་མཚར་བཀོད་པའི་སྤྲིན་གྱི་རྔ་སྒྲ།
མཛད་ནས་བཞུགས་པའི་སྲོད་ཐོ་རངས་གཉིས་ཀ་ལ་རྡོ་རྗེ་རྣལ་འབྱོར་མ་རིགས་ལྔ་གཟིགས་པའི་
གསུང་ཉམས་མང་པོ་རང་བྱུང་བས། གཟིགས་ཐག་ཆོད་ནའང༌། ཞལ་བཞེས་མི་མཛད་པ་
ཁོང་པ་རང་གི་ཆོས་ལུགས་ཡིན་ཞེས་ཟེར། བྲག་དཀར་དུ་བསྙུང་ཚུལ་དེ་ལྟར་བསྟན་པའི་འཕྲོ་
ཉིད་ནས། ཚེས་བཅུ་གཉིས་ཀྱི་ཐོ་རངས། སྔ་ཐུན་གྱི་ཐུགས་དམ་གྱི་རིམ་པ་རྫོགས་པར་ཟིན་
ནས། བླ་མ་གོང་མ་རྣམས་བདེ་བར་བསྐྱོད་པའི་ལམ་ནི་གསལ་པོ་དེ་ཉིད་དོ། །ཞེས་ཐུགས་ཁར་
ཐལ་མོ་སྦྱར། འོད་གསལ་བ་དང་བསམ་གྱིས་མི་ཁྱབ་པའི་རིམ་པ་ཉིད་ནས་བདེ་བར་གཤེགས་
སོ། །དེ་ལྟར་ན། སྤྱིར་གསང་སྔགས་བླ་མེད་ཀྱི་ཟབ་ལམ་རྡོ་རྗེའི་རྣལ་འབྱོར་ལ་མངའ་བརྙེས་པ།
ཐུན་བཞིའི་རྣལ་འབྱོར་ལ་མཆོག་ཏུ་གཞོལ་པ་རྣམས་ཀྱི་ནང་གི་ཡོན་ཏན། ཁམས་འདུ་ལུགས་
དང་། ལྟ་བ་རྟོགས་ཚུལ་དང་། གྲུབ་མཐའ་བསྙོགས་པའི་རིམ་པ་རྣམས་བསམ་གྱིས་མི་ཁྱབ་
པས་ན། འདིར་ཐུན་མོང་གི་རྣམ་པར་ཐར་པ་ཉིད་དུ་འབྲི་བར་ག་ལ་ནུས། དེ་ལྟ་མོད་ཀྱི། ཕྱི་
རོལ་ནས་རྒྱལ་སྲས་ཆེན་པོར་མཚོན་པའི་རྟགས་དང་མཚན་མ་ནི། འདི་གང་ན་བཞུགས་པའི་
གནས་དེར། བཟའ་བཏུང་དང་མཁོ་རྒུའི་ཡོ་བྱད་ཐམས་ཅད་ཆར་བཞིན་དུ་འབབ། ཕྱོགས་ཀྱི་ལ་
སྒོ་དང་གསེར་དངུལ་ལ་སོགས་པའི་སྒོ་བྱེ་ཕྱོགས་ཀྱི་གྲྭ་རྒྱུན་དང་ཚོངས་པ་རྣམས་བདེ་བར་སླེབ།
མཚུངས་མེད་ཀྱི་དགེ་བའི་བཤེས་གཉེན་ཉི་ཟླ་ལྟ་བུ་དང་། དེ་སྲས་སྐར་མའི་ཚོགས་རྣམས་གསལ་
བར་བྱོན་ཞིང་བདེ་བར་བཞུགས། དེ་དག་ནི་ཕྱིའི་མཚན་མ་ཡིན་ལ། ནང་གི་ཁྱད་པར་ནི། རྗེས་
ཐོབ་ཀྱི་མཛད་པའི་ཁྱད་པར་ལས་རྟོགས་པར་ནུས་པའི་ཕྱིར་ན། ཇི་སྐད་དུ། ཤེར་ཕྱིན་ལས།
ས་དང་པོ་ནས་ས་ལྔ་པའི་བར་ཡོངས་སུ་སྦྱོང་བའི་རྗེས་ཐོབ་ཀྱི་མཚན་མར་གསུངས་པ་དེ་ཐམས་
ཅད་ཕྱག་བཞེས་སུ་མངའ་བར་ཕལ་ཆེར་གྱི་མངོན་སུམ་དུ་གྲུབ་པ་ཉིད་ལས་ཤེས་སོ། སྐལ་བཟང་
གདུལ་བྱའི་ཚོགས་རྣམས་ཀྱི། །བློ་མཚོའི་མེ་ལོང་དྭངས་པ་ལ། །རྒྱལ་སྲས་སྐུ་གསུང་ཐུགས་
རྣམས་ཀྱི། །རང་བཞིན་གསལ་བར་སྣང་མོད་ཀྱང་། །བློ་མཚོའི་མེ་ལོང་བརྙོགས་པ་ན། །ཐུབ་
པ་སྐལ་མེད་མིག་གི་ནི། །ལམ་དུ་མི་འགྱུར་བ་དེ་བཞིན། །དེ་དེར་གྱུར་ལ་མྱ་ངན་ཅི། །ཉི་ཟླ་
ནུབ་དང་འཆར་བ་ཡི། །རིམ་པས་སྣང་བར་བྱེད་དེ་བཞིན། །འཆར་ནུབ་རིམ་གྱིས་འཇིག་རྟེན་
ཁམས། །ཕན་དང་བདེ་བས་གང་བར་ཤོག །གཉིས་པ་རྗེས་ཀྱི་མཛད་པ་ཇི་ལྟར་གྲུབ་པ་ནི།
323

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼མ༽
T
དེ་ལྟར་རིག་པ་འཛིན་པའི་གནས་སུ་བདེ་བར་གཤེགས་རྗེས་ཀྱི་གཟའ་ཚེས་འཛོམ་པའི་དུས་སུ།
སྐུ་གདུང་གི་སྙིང་པོ་ཞུགས་ལ་ཞེན་པར་གྱུར་པ་དེའི་ཚེ། གྲུབ་མཐའ་བསྙོགས་པའི་རྟགས་སུ་ཐོག་
མར་ནམ་མཁའ་གཡའ་དག་ཅིང་སོ་སོར་གཞན་དོན་ཕུན་སུམ་ཚོགས་པ་འབྱུང་བའི་རྟེན་འབྲེལ་དུ།
ཁ་དོག་སྣ་ལྔ་དང་ལྡན་པའི་འོད་ཟེར་ཕྱོགས་བཅུར་འཕྲོ་བའི་སྤྲིན་དང་འཇའ་ཚོན་གྱི་རི་མོ་རྣམ་
པར་བཀྲ། ལྷའི་དབང་པོ་དང་འཇིག་རྟེན་སྐྱོང་བ་བཞིའི་མཆོད་འོས་སུ་གྱུར་པའི་ལྟས་སུ། ལྷའི་
མེ་ཏོག་གི་ཆར་ཆེན་པོ་ཉིན་མཚན་བཅོ་ལྔ་ཙམ་དུ་སྦྲེལ་ནས་བབས། འབྱུང་པ་ལྔའི་རླུང་འོད་ཟེར་
ལྔ་ལྡན་ཐ་མ་མཆོག་ཏུ་ཐིམ་ནས་འགྱུར་མེད་བདེ་བ་ཆེན་པོ་བརྙེས་པའི་རྟགས་སུ། ཁ་དོག་རྣམ་པ་
ལྔའི་འོད་ཟེར་ཅན་གྱི་རིང་བསྲེལ་རིན་པོ་ཆེའི་ངོ་བོ་ཉིད་དུ་གྱུར་པ་གྲངས་ལས་འདས་པ་དག་
གསལ་པོར་བྱོན་པ། ཐོག་མ་ཉིད་ནས་བུ་སློབ་སོ་སོའི་རྟེན་སྐལ་དུ་བྱོན་པ་དག་ནི་རྩོད་པ་དང་
བྲལ་ཞིང་བསམ་གྱིས་མི་ཁྱབ། དུས་ཕྱིས་ནང་རྟེན་གྱི་དབུས་སུ་བཞུགས་པ་དང་། ཐག་རིང་པོའི་
རྟེན་སྐལ་དུ་འགྱེད་མཛད་ཀྱི་གདུང་ཚ་འབུམ་ཕྲག་ཙམ་བཏབ་པ་ལ། གདུང་ཚ་རེ་རེའི་ཏོག་ཏུ་
རིང་བསྲེལ་ཡུངས་ཀར་ཙམ་བྱོན་པ་ནི་ཤིན་ཏུ་མང་ཞིང་། ལྔ་དྲུག་ཙམ་དང་། ཐ་ནའང་རེ་རེ་ཙམ་
མ་བྱོན་པ་ནི་མ་བྱུང་བར་ཀུན་གྱི་མཐུན་སྣང་དུ་གྲུབ། དགོངས་རྫོགས་དང་གསོལ་འདེབས་ཀྱི་
རིམ་པ། གདུང་རབས་གོང་མ་རྣམས་ལ་ཕྱག་སྲོལ་ཇི་ལྟར་ཡོད་པ་བཞིན་དང་། དེ་ལས་ཀྱང་
ཁྱད་པར་དུ། ན་ལེནྡྲར་དགེ་འདུན་གྱི་ཚོགས་པ་ཁྲི་ཚོ་ཙམ་བསགས། ཆོས་འཁོར་གྱི་གྲལ་དབུ་
ལ། ནེའུ་ཐོགས་ནས་གླིང་སྟོད་གདན་ས་བ་ཆོས་རྗེ་ནམ་མཁའ་བརྟན་པ་སྤྱན་དྲངས། བརྒྱ་
འབུལ་ཆེན་པོ་དང་། ཚོགས་པ་གཞུང་མ་ལ་ཞོ་ཕྱེད་རེ་དང་། ཕྱོགས་བཅུ་པ་ལ་བཞི་ནམ་རེའི་
འགྱེད་རྗེ་ཐམས་ཅད་མཁྱེན་པའི་དུས་ཀྱི་གཞིར་བཞག་གཙང་ཕྱོགས་སུ་གདན་ས་ཆེན་པོས་ཐོག་
དྲངས། ས་སྐྱ་པའི་མདོ་སྔགས་ཀྱི་གྲྭ་ས་ཆེན་པོ་རྣམས་སུ། བླ་མ་སོ་སོ་ལ་འབུལ་ཆེན་དང་།
ཆོས་འཆད་དག་ལ་རྣམ་གཞག་རྒྱ་ཆེར་མཛད། ཤིང་ཕོ་ཁྱིའི་ཧོར་ཟླ་བཞི་པ་ལ། ནཱ་ལེནྡྲའི་ཆོས་
རྫོང་དང་འདབས་འབྲེལ་གྱི་སའི་འབུར། སྔོན་ཐུགས་སྦྱོང་མཛད་དུས་ཉིན་བར་གྱི་བཞུགས་
གནས་ངེས་པ་ཅན་དེར། དྲིའི་གཙང་ཁང་ཀ་ཆེན་གཉིས་པ། ཁྱམས་ཀ་བ་བཅུ་དྲུག་དང་བཅས་
པ་བཞེངས། དེར་སྐུའི་རྟེན་ལམ་འབྲས་བརྒྱུད་པའི་ལྷ་ཚོགས། གསུང་གི་རྟེན་སངས་རྒྱས་ཕལ་
324

དཔལ་ལྡན་བླ་མ་དམ་པ་ཀུ་མ་ར་མ་ཏིའི་རྣམ་པར་ཐར་པ་ངོ་མཚར་བཀོད་པའི་སྤྲིན་གྱི་རྔ་སྒྲ།
པོ་ཆེའི་གླེགས་བམ་ཚང་མ། ཐུགས་ཀྱི་རྟེན་དངུལ་གྱི་གདུང་ཁང་མཐོ་བཅུ་གསུམ་པ། མཆོད་
པའི་ཡོ་བྱད་ཤིན་ཏུ་དངོས་གཙང་ཞིང་རྣམ་གྲངས་མང་བ། རྣམ་དཔྱོད་ཅན་ཡིད་འཕྲོག་པ་དག་
སྔགས་
གྲུབ་པར་མཛད་དོ། །ས་གའི་ཉ་ལ་ཆོས་ཀྱི་རྗེ་བློ་གྲོས་རྒྱལ་མཚན་དཔལ་བཟང་པོ།
འཆང་བརྒྱ་ཕྲག་གཅིག་གི་འཁོར་དང་བཅས་པས་གསང་བ་འདུས་པའི་སྒྲུབ་མཆོད།
གནས་པའི་ཆོ་ག་བཀྲ་ཤིས་རྒྱ་མཚོའི་སྟེངས་ནས་རྒྱས་པར་བསྒྲུབས། འདུས་པ་རྒྱ་མཚོའི་ཚོགས་
རབ་ཏུ་
ལ་དགའ་སྟོན་གྱི་རྣམ་པར་བཞག་པ་རྒྱ་ཆེར་པོར་མཛད་པའི་སྟེངས་སུ་བཤེས་གཉེན་མཁས་པའི་
དབང་པོ་རྣམས་ཀྱིས་ལེགས་པར་བཤད་པའི་ཆོས་ཀྱི་འགྲོ་བ་མང་པོ་དང་། མདོ་སྔགས་ཀྱི་སྒོ་དུ་
མ་ནས་གླེང་བསླང་བའི་འབེལ་གཏམ་གྱི་བཀའ་མཆིད་ཞག་གྲངས་དུ་མར་སྦྲེལ་ཏེ་མཛད། དུས་
དེ་ཙམ་ནས་བཟུང་ནས། དུས་ཆེན་གྱི་སྟེང་དུ་དཀྱིལ་འཁོར་མང་པོ་བཞེངས་པའི་སྒྲུབ་མཆོད།
འདུས་པ་རྒྱ་མཚོའི་ཚོགས་ལ་བསྙེན་བཀུར་གྱ་ནོམ་པ་ཟུང་དུ་སྦྲེལ་བ་ཟླ་དུས་ཚང་བའི་མང་ཇའི་
རིམ་པ་རྣམས་ཚུགས། དུས་ཇི་སྲིད་པའི་བར་དུ་རྒྱུན་མི་ཆད་ཅིང་། ལྷུན་གྱིས་གྲུབ་པའོ།། །།
སྭ་སྟི། ཆོས་ཀུན་ཀུན་མཁྱེན་གསུང་བཞིན་མཁྱེན་པའི་སྐུ། །གཞན་ཕན་ལ་དགའ་
དགའ་བཞིས་ཕྱུག་པའི་གསུང་། །ཐུགས་ཀྱི་རྡོ་རྗེ་རྗེ་བཙུན་གོང་མ་ཡིས། །ལུང་བསྟན་བསྟན་
པའི་མངའ་བདག་བསྔགས་པར་འོས། །གང་འདིར་ཐུབ་པ་རྣམས་དང་ས་སྐྱོང་རྒྱལ་པོའི་སྲས་ནི་
འབད་མི་དགོས་པར་ལྷུན་གྱིས་གྲུབ་སྟེ་ཡེ་ཤེས་དག་དང་བསོད་ནམས་ཚོགས་ནི་བརྒྱ་ཕྲག་ངལ་
བས་བསྐྲུན་མིན་པར་ཡང་ཡིད་བཞིན་མཚོ་ལྟར་ངང་གིས་གང་། །ཐོས་དང་བསམ་དང་བསྒོམ་
པའི་ལམ་སྲོལ་དྲང་པོ་ཉིད་དུ་རིགས་པར་རྗེས་ཞུགས་བསླབས་ཤིང་སྦྱངས་པའི་སྤོབས་པ་མི་ཟད་
དང་བཅས་རིགས་ཤིང་གྲོལ་བར་འཆད་པའི་གསུང་གང་གིས་ནི་འཁོར་ཚོགས་རྒྱ་མཚོ་བསྡུས།
བྱང་ཆུབ་སེམས་མཆོག་བདེ་བར་རྒྱུ་བའི་ལམ་ཆེན་ཉིད་ནས་འགྲོ་ཀུན་སྒྲོལ་བའི་ཡབ་དང་བརྩེ་
བའི་ཡུམ་ཆེན་ཉིད་དུ་ཉེར་གཟིགས་ཀུན་ལ་ཕན་དང་བདེ་བའི་བྱེད་པོར་ཞལ་གྱིས་བཞེས་ལས་
དགོངས་པ་གཞན་མི་མངའ། །དུས་རྣམས་དག་ཏུ་ཐུབ་པའི་བསྟན་དང་དེ་འཛིན་བྱེད་ལ་བཀུར་
སྟིར་བགྱིས་ལས་མཛད་གཞན་མི་འཚལ་ཇི་ལྟར་དགོངས་བཞིན་བགྲངས་ཡས་གདུལ་བྱའི་རྒྱུད་ལ་
325

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼མ༽
བདུད་རྩིར་སྨིན་མཛད་དེ་ཡང་ཟབ་ཅིང་རྒྱ་ཆེའི་སྨོན་ལམ་སྟོབས་ཀྱིས་ཕྲིན་ལས་དབང་པོར་གྱུར་
དེར་མགོས་ཕྱག་འཚལ། །ཞེས་རྗེ་བཙུན་ཆོས་ཀྱི་རྗེ་ཀུན་དགའ་རྡོ་རྗེའི་ཞལ་སྔ་ནས་ཀྱི་རྣམ་པར་
ཐར་པ་དད་པའི་སྟོབས་རབ་ཏུ་སྐྱེད་པ་ཞེས་བྱ་བ་འདི་ནི། རྗེ་དེ་ཉིད་ལས་གསུང་ངག་རིན་པོ་ཆེ་
ཡོངས་སུ་རྫོགས་པ་ལན་གྲངས་དུ་མར་གསན་ནས། ཐུགས་རྒྱུད་ལ་སྨིན་པར་མཛད་པའི་སྐབས་
སུ། བསྒྲུབ་པའི་ལུང་སྦྱིན་པར་མཛད་དེ། ལོ་གྲངས་ཇི་སྲིད་པར་རྒྱས་བཏབ་སྟེ། སྐབས་སུ་
བབ་པའི་དུས་དེ་ནས་གསུང་ངག་རིན་པོ་ཆེའི་བསྒྲུབ་བརྒྱུད་མི་འཆད་པར་འཛིན་པོ་ཉིད་དུ་བཀའ་
བསྒོ་བརྙེས་པ། རྒྱ་མ་རིན་ཆེན་སྒང་གི་མཁན་ཆེན་ཀུན་སྤངས་ངག་དབང་དཔལ་འབྱོར་བཟང་
པོས་ནན་གྱིས་བསྐུལ་བར་མཛད་པ་ལ་བརྟེན་ནས། རྗེ་བཙུན་ཀུན་དགའི་མཚན་ཅན་དེ་ཉིད་ཀྱི་
བཀའ་འབངས་སུ་གྱུར་པ་དཔལ་ཤཱཀྱ་མཆོག་ལྡན་དྲི་མེད་ལེགས་པའི་བློས། བྱང་ཆུབ་སེམས་
དཔའ་སྐལ་ལྡན་ཤིང་རྟའི་སྤྲུལ་པས་བྱིན་གྱིས་བརླབས་པའི་ཁང་བཟང་དམ་པར་སྦྱར་བའི་ཡི་གེ་
པ་ནི་བློ་བཟང་ཆོས་ཀྱི་རྒྱལ་མཚན་ནོ།། །།མངྒ་ལཾ།།